கலியுகம் பிறந்து 5100 வருடங்கள் ஆகிவிட்டன;மனித மனங்களுக்குள் நல்ல விஷயங்களைத் தேடி கண்டுபிடித்து பதிய வைப்பது ஒரு சாதனையாகவும்,சுலபமாக திசை மாறிச் செல்வது சகஜமாகவும் போய்விட்டது.இந்த சூழ்நிலையில் கொஞ்சம் ஆன்மீக ஆர்வத்தோடு இருந்தாலே நம்மை சாமியார்,துறவி என்று கூறுகிறார்கள்.ஆன்மீக ஆர்வத்தையும் ரகசியமாக செயல்படுத்திட வேண்டியிருக்கிறது.இதனால் இரண்டுவிதமான நன்மைகள் நமக்கு கிடைக்கிறது.ஒன்று நம்மை சாமியார் என்று யாரும் சொல்ல மாட்டார்கள்;இரண்டு நாம் செய்யும் இறை வழிபாடு/பரிகாரம் முழுமையாகச் செய்ய முடியும்;(பிறரின் பொறாமை நம்மை பாதிக்காது;)முழுமையாகவும்,முறையாகவும் செய்ய முடிவதால் அதன் பலன்கள் நம்மை முழுமையாக வந்து சேருகின்றன.மேலும் கோவில்களில் எவையெல்லாம் சித்தர்கள்,மகான்களின் ஜீவசமாதிக்கு மேலே கட்டப்பட்டிருக்கின்றனவோ,அவைகளே விரைவான வரங்களைத் தருகின்றன;இதற்கு உதாரணமாக பழனி,திருப்பதி,திருச்செந்தூர்,மதுரை,திருஅண்ணாமலை என்று ஒரு பட்டியலை எடுத்துச் சொல்ல முடியும்.